ZAPISNIK

[bookmark: _Hlk79584113]14. sjednice Vijeća Mjesnog odbora „Petar Krešimir IV.“ održane 4. srpnja 2022. u prostorijama Mjesnog odbora „Petar Krešimir IV.“ sa početkom u 16,00 sati.

Prisutni članovi Vijeća Mjesnog odbora „Petar Krešimir IV.“: Senada Kulašić, Tomislav Šola, Robert Lokar, Hubert Loos, Ana Štokalo. 

Vijeće Mjesnog odbora „Petar Krešimir IV.“ prihvaća jednoglasno zapisnik sa 13. sjednice Mjesnog odbora „Petar Krešimir IV.“.

[bookmark: _Hlk107905583]Predsjednica Vijeća Mjesnog odbora „Petar Krešimir IV.“ predlaže izmjenu u prethodno dostavljenom dnevnom redu. Iza točke 2. dodaju se Točka 3. koja glasi „Godišnji izvještaj o izvršenju Financijskog plana Mjesnog odbora ''Petar Krešimir IV'' za 2021., donošenje zaključka“ i točka 4. koja glasi „Bojanje i obnova stupića uz prometnicu uz Branimirovu tržnicu u parku, donošenje zaključka“. Točka 3, „Razno“ postaje točka 5.

Vijeće Mjesnog odbora „Petar Krešimir IV.“, bez rasprave, jednoglasno donosi

DNEVNI RED:
[bookmark: _Hlk99354294]
1. [bookmark: _Hlk103322994][bookmark: _Hlk103258837]Prijedlog prioriteta Plana komunalnih aktivnosti za 2023.
2. [bookmark: _Hlk107906672]Zahtjev za korištenje prostorija Mjesnog odbora „Petar Krešimir IV.“ udruge „Organizacija mladih glazbenika“, donošenje zaključka
3. [bookmark: _Hlk107905445]Godišnji izvještaj o izvršenju Financijskog plana Mjesnog odbora ''Petar Krešimir IV.'' za 2021., donošenje zaključka
4. Bojanje i obnova stupića uz prometnicu uz Branimirovu tržnicu u parku, donošenje zaključka
5. Razno.


Ad. 1 Prijedlog prioriteta Plana komunalnih aktivnosti za 2023.

Vijeće, bez rasprave, jednoglasno, donosi sljedeći

[bookmark: _Hlk108088288]ZAKLJUČAK

o Prijedlogu prioriteta za Plan komunalnih aktivnosti u 2023.


1. [bookmark: _Hlk107573663]BRANIMIROVA TRŽNICA – OBNOVA ASFALTA U PARKU NA TRGU KRALJA PETRA KREŠIMIRA IV. NA STRAŽNJOJ STRANI BRANIMIROVE TRŽNICE PREKO KRUŽIĆEVE DO ULAZA U TRŽNICU 

Podnositelj prijedloga: Mjesni odbor „Petar Krešimir IV.“
Lokacija: Nogostup pored Branimirove tržnice prema Kružićevoj ulici (dio dužine od križanja s Kružićevom ulicom do prvog ulaza u Tržnicu koji se nalazi iza pomoćnog objekta s lokalima) i prostor koji se nastavlja na taj nogostup, a prema kartama se nalazi u parku na Trgu kralja Petra Krešimira IV uz dio Braminirove tržnice na adresi Branimirova 67 koja gleda prema križanju Držićeve i Šubićeve ulice. K.č. 7022 nerazvrstana ceta i 7017 Trg.
Predlaže se: U kolovozu 2021. je Mjesni odbor „Petar Krešimir IV.“ izglasao Prijedlog privremene sanacije za Branimirovu tržnicu koji obuhvaća uređenje asfalta na nogostupu koji okružuje Tržnicu. U studenom 2021. je obnovljen asfalt na južnoj strani Tržnice uz Branimirovu ulicu. U Planu komunalnih aktivnosti Gradske četvrti Donji grad za 2022. je obuhvaćen dio nogostupa uz Branimirovu tržnicu od Branimirove do Višeslavove. Izmjenama Plana komunalnih aktivnosti Gradske četvrti Donji grad za 2022. je u popis za uređenje uvršten i plato Branimirove tržnice za koji se čeka suglasnost voditeljice podružnice Tržnica Zagreb. Potrebno je dovršiti uređenje cijelog okoliša Tržnice sukladno početnom planu za Branimirovu tržnicu Mjesnog odbora „Petar Krešimir IV.“ iz 2021. i obnoviti udubljeni i oštećeni asfalt na dijelu uz Kružićevu ulicu, kao i asfalt i prostor na kojem se nalaze terase lokala iza Branimirove tržnice, a gdje je asfalt također znatno oštećen.

2. UREĐENJE PARKA NA TRGU KRALJA PETRA KREŠIMIRA IV.

2.1. [bookmark: _Hlk107573837]Obnova betonskih blokova, kazeta stabala i rubnika na jugoistoku i istoku parka
Podnositelj prijedloga: Mjesni odbor „Petar Krešimir IV.“
[bookmark: _Hlk107906474]Lokacija: Pješačke staze u parku na Trgu kralja Petra Krešimira IV. na SI strani parka prema Branimirovoj Tržnici i na strani parka prema tramvajskoj stanici broja 5 i 7 na sjevernoj strani parka. K.č. 7017 Trg
Predlaže se: Zamjena i obnova popucalih i oštećenih betonskih blokova u parku na Trgu kralja Petra Krešimira IV. na pješačkim stazama i uz prostor klupa na dijelu parka prema Kružićevoj i prema tramvajskoj stanici broja 5 i 7. Blokovi su tijekom vremena znatno popucali od korijenja i djelovanja vremenskih uvjeta, postoji opasnost ozljeda građana pri hodanju po nesigurnom terenu.
 
2.2. Uklanjanje stupića uz prometnicu pored drvoreda platana parku na Trgu kralja Petra Krešimira IV.
Podnositelj prijedloga: Mjesni odbor „Petar Krešimir IV.“
[bookmark: _Hlk107576034]Lokacija: Drvored platana uz prometnicu u parku na Trgu kralja Petra Krešimira IV. k.č. 7017 Trg
Predlaže se: Uklanjanje malih zelenih stupića na travnjaku uz drvored platana koji se nalaze uz samu prometnicu koja prolazi kroz park na Trgu kralja Petra Krešimira IV., na sjevernoj strani na skretanju iz Šubićeve ulice u park i na južnoj strani na skretanju u Kružićevu ulicu. Stupići su znatno su oštećeni, dio njih je poluizvađen, a ne služe nikakvoj funkciji.
Napomena! U ovaj prijedlog NE ulaze stupići koji se nalaze na strani parka na stražnjoj strani Branimirove tržnice s terasama lokala (SI Tržnice) koji okružuju kazetu s grmljem jer su ti stupići potrebni radi zaštite od parkiranja na nogostup koje je trenutno potrebno obojati i urediti, a što će se tražiti zaključkom u 2022. godini. 

3. POSTAVLJANJE „KLAMERICA“ ZA BICIKLE

3.1. Klamerice ispred glazbene škole „Pavla Markovca“
[bookmark: _Hlk107571591]Podnositelj prijedloga: Ravnatelj glazbene škole „Pavla Markovca“ Niko Marušić
Lokacija: Ispred zgrade na Trgu žrtava fašizma na kućnom broju 9, sa strane Trga žrtava fašizma između kazeta sa stablima. Ako neće biti dovoljno prostora, moguća je i lokacija ispred zgrade u Ulici kralja Zvonimira na kućnom broju 2 sa strane Trga žrtava fašizma, također između kazeta sa stablima. K.č. 6119/1 nerazvrstana cesta. Prostor ispred pripada Mjesnom odboru „Hrvatski narodni vladari“. 
Predlaže se: Postavljanje više „klamerica“ za bicikle na lokaciji na Trgu žrtava fašizma ispred glazbene škole „Pavla Markovca“ je potrebno radi učenika koji dolaze biciklima u školu, ali i radi stanara i obližnjih dućana ispred kojih su sada postavljeni neadekvatni parkinzi za bicikle privatnih korisnika.

3.2. Klamerice ispred HZZ-a
Podnositelj prijedloga: Dario Oršić
Lokacija: Ispred zgrade Hrvatskog zavoda za zapošljavanje na adresi Zvonimirova 15., k.č. 7514 nerazvrstana cesta.
Predlaže se: Postavljanje „klamerica“ za bicikle na predmetnoj lokaciji je potrebno radi zamjene postojećih neadekvatnih „češljeva“ i osiguranje biciklističkog parkinga za potrebe javne ustanove s mnogo posjetitelja.

3.3. Klamerice na Trgu kralja Petra Krešimira IV. – ulaz na stazu kod Ul. Kraljice Jelene
Podnositelj prijedloga: Vlasta Paulić
Lokacija: Ispred zgrade na Trgu kralja Petra Krešimira IV. ispred k.br. 10.  K.č. 7017 Trg
Predlaže se: Postavljanje „klamerica“ za bicikle na predmetnoj lokaciji je potrebno jer susjedi vežu redovno bicikle za obližnji prometni znak, u blizini je Zavod za mirovinsko osiguranje kao javna zgrada, a i klamerice bi koristile da spriječe neovlašteno parkiranje na ulazu na stazu u parku koje se redovito događa.
Potrebne su dvije ili tri „klamerice“ uz nogostup od točke u ravnini sa zgradom na adresi Trg kralja Petra Krešimira IV. k.br. 10 prema Tržnici na način da ne ometa kolni prolaz.

4. POSTAVLJANJE ILI ZAMJENA SMJERA RASVJETE

4.1. Višeslavova
[bookmark: _Hlk107575718]Podnositelj prijedloga: Članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Višeslavova ulica od k.br. 1-13 i od k.br. 2-14. K.č. 7127 nerazvrstana cesta.
Predlaže se: Ugradnja nove rasvjete ili prilagodba postojeće rasvjete na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvijetljeni, pogotovo u vrijeme toplih godišnjih doba kad je drveće razlistano i priječi da rasvjeta osvjetljava nogostup.

4.2. Branimirova ulica
Podnositelj prijedloga: Članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Branimirova ulica od kompleksa „Nada Dimić“ do k.br. 51. K.č. 7502 nerazvrstana cesta.
Predlaže se: Ugradnja nove rasvjete ili prilagodba postojeće rasvjete uz prometnicu na Branimirovoj na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvijetljeni, pogotovo u vrijeme toplih godišnjih doba kad je drveće razlistano i priječi da rasvjeta osvjetljava nogostup. Potrebno je izvidjeti mogućnost da se na postojećim stupovima rasvjete ugradi dodatni krak rasvjete prema nogostupu ili da se smjer rasvjete okrene od prometnice prema nogostupu.

4.3. Dječji park na Krešimircu
Podnositelj prijedloga: Članovi Vijeća Mjesnog odbora „Petar Krešimir IV.“ Robert Lokar i Hubert Loos
Lokacija: Dječji park na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). K.č. 7017 Trg
Predlaže se: Ugradnja rasvjete koja bi osvjetljavala dječji park. U zimskim danima rano pada mrak te je moguće da djeca nakon posla s roditeljima još stignu u park. Dodatni problem predstavlja i što se posjetitelji obližnjih kafića i klubova često prije većih događanja okupljaju u parku koristeći mrak i ostavljaju nered iza sebe pa je potrebno osvjetljenje i radi sigurnosti u parku.

5. SANACIJA I OBNOVA ODVODA U ULICAMA

5.1. Izrada odvoda na uglu Tvrtkove i Trga kralja Petra Krešimira IV.
[bookmark: _Hlk107575455]Podnositelj prijedloga: Mjesni odbor „Petar Krešimir IV.“
Lokacija: Ugao Tvrtkove ulice i Trga kralja Petra Krešimira IV ispred zgrade na adresi trg Kralja Petra Krešimira IV., kućni broj 12.
Predlaže se: Izrada odgovarajućeg odvoda ili drugo odgovarajuće rješenje za dugogodišnji problem znatnog nakupljanja vode na uglu Tvrtkove i Krešimirovog trga. Postoji manja rupa između parkirnog mjesta i kolnika na strani Krešimirovog trga za otjecanje vode, ali nije dovoljna, pa prilikom svake kiše nastaju velike lokve na tom uglu. 

5.2. Popravak/izrada odvoda Švearova/Erdodyjeva
Podnositelj prijedloga: Senada Kulašić, članica Vijeća Mjesnog odbora „Petar Krešimir IV.“
Lokacija: Ugao ulice Petra i Tome Erdodyja i ulice Kneza Borne ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9.
Predlaže se: Izrada odvoda ili sanacija nivelacije u kojoj dolazi do nakupljanja kišnice na križanju Erdodyjeva-Bornina i preko puta na istom križanju sanacija odvoda koji se nalazi u Švearovoj i nivelacije na uglu Hrvojeve i Švearove zbog nakupljanja oborinskih voda. Zbog navedenih mjesta nakupljanja oborinskih voda je već godinama otežan prolazak pješaka križanjem tijekom svake kiše. 

5.3. Popravak nivelacije na uglu Krešimirovog trga i Hrvojeve
Podnositelj prijedloga: Mjesni odbor „Petar Krešimir IV.“
Lokacija: Ugao ulice Hrvoja Vukčića i Trga kralja Petra Krešimira IV. ispred zgrade na adresi Hrvojeva kućni broj 10
Predlaže se: Popravak nivelacije rubnika ispred zgrade u Hrvojevoj 10 na uglu s Krešimirovim trgom zbog znatnog nakupljanja oborinskih voda koje otežava prolazak pješaka.

6. Postavljanje zamjenske česme u dječjem parku na Krešimirovom trgu

Podnositelj prijedloga: na inicijativu predsjednika Vijeća Gradske četvrti Donji grad Roberta Fabera članovi Mjesnog odbora „Petar Krešimir IV.“
Lokacija: Dječji park na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). 
Predlaže se zamjena nefunkcionalne česme u dječjem parku na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). 


2.Ad. 2 Zahtjev za korištenje prostorija Mjesnog odbora „Petar Krešimir IV.“ udruge „Organizacija mladih glazbenika“, donošenje zaključka

Vijeće Mjesnog odbora „Petar Krešimir IV.“ jednoglasno prihvaća prijedlog za korištenje prostora Mjesnog odbora „Petar Krešimir IV.“ prema dostavljenom Zahtjevu te donosi 

Z A K L J U Č A K
o Odobrenju za korištenje prostorija Mjesnog odbora „Petar Krešimir IV.“ na zahtjev udruge „Organizacija mladih glazbenika“

I.	Udruzi „Organizacija mladih glazbenika“, odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminima ponedjeljkom od 12,30 do 15,30 i nedjeljom od 17,30 do 20,30 na godinu dana.

II. Prostor iz točke 1. ovog zaključka koristit će udruga „Organizacija mladih glazbenika“ bez naknade.

III. Udruga „Organizacija mladih glazbenika“,se obvezuje s prostorom prilikom korištenja postupati s pažnjom dobrog gospodara.

IV. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 3 Godišnji izvještaj o izvršenju Financijskog plana Mjesnog odbora ''Petar Krešimir IV.'' za 2021., donošenje zaključka

Vijeće, uz napomenu kako je potrebno dostaviti specifikaciju stavki i troškova u Financijskom planu i ubuduće dostavljati financijske izvještaje sa specifikacijama stavki i troškova, jednoglasno, donosi sljedeći


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Petar Krešimir IV.'' za 2021.

Članak 1. 
Godišnji izvještaj o izvršenju Financijskog plana Mjesnog odbora ''Petar Krešimir IV.'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	761.490,00
	761.490,00
	736.385,39
	96,70

	3
	RASHODI POSLOVANJA
	761.490,00
	761.490,00
	736.385,39
	96,70

	32
	Materijalni rashodi
	761.490,00
	761.490,00
	736.385,39
	96,70

	323
	Rashodi za usluge
	678.290,00
	678.290,00
	653.892,48
	96,40

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	678.290,00
	678.290,00
	653.892,48
	96,40

	 
	ODRŽAVANJE JAVNIH POVRŠINA
	452.496,00
	452.496,00
	452.496,00
	100,00

	 
	ODRŽAVANJE NERAZVRSTANIH CESTA
	225.794,00
	225.794,00
	201.396,48
	89,19

	329
	Ostali nespomenuti rashodi poslovanja
	83.200,00
	83.200,00
	82.492,91
	104,42

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	82.492,91
	104,42

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora ''Petar Krešimir IV.''.


Ad. 4.Bojanje i obnova stupića uz prometnicu uz Branimirovu tržnicu u parku, donošenje zaključka

Vijeće, nakon rasprave, jednoglasno, donosi sljedeći
ZAKLJUČAK

[bookmark: _Hlk108089613]o bojanju i obnovi stupića uz prometnicu uz Branimirovu tržnicu u parku na Trgu kralja Petra Krešimira IV.

I. Vijeće Mjesnog odbora „Petar Krešimir IV.“ zaključilo je da postoji potreba za bojanjem i obnovom stupića koji okružuju kazetu uz pješački prijelaz i prometnicu na sjeveroistočnoj strani Branimirove tržnice jer su u jako lošem stanju, a s obzirom na najavu radova kojima bi se trebao urediti nogostup uz Držićevu.
II. Ovaj će Zaključak biti dostavljen Vijeću Gradske četvrti Donji grad, Zagrebačkom Holdingu, Podružnica Zrinjevac i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje


Ad. 5 Razno

Član Vijeća Mjesnog odbora „Petar Krešimir IV.“ Robert Lokar prijavljuje da su posječena stabla breze na prostoru HŽ Infrastrukture i moli da se ispita zašto su stabla uklonjena i hoće li biti zamijenjena.

Sjednica je završila u 16,50.


Zapisničarka:
Ana Štokalo


KLASA: 024-08/22-003/1368
URBROJ: 251-13-11-1-22-2

Zagreb, 04. srpanj 2022.


Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

